ህገመንግሰታዊ መብታችን ይከበርልን በማለት በሀዋሳ ከተማ ሰለማዊ ሰልፍ እየተደረገ ነው
በደቡብ ብሄሮች ንሄረሰቦእና ህዝብች ክልል በሀዋሳ ከተማ ህገመንግሰታዊ መብታችን ይከበርልን በሚል መሪ ቃል በአሁኑ ወቅት ሰላማዊ ሰልፍ እየተካሄደ ይገኛል።
ሰልፈኞቹ የሲዳማ ህዝብ ክልል የመሆን ጥያቄያችን ምላሹ ዘግይቷል በሚል ምክንያት ሰልፉን ማድረጋቸውን ነው የዞኑ ባህል ቱሪዝምና የመንግስት ኮምንኬሽን ጉዳዮች መምሪያ ያስታወቀው። 

በስፍራው የሚገኘው ዘጋቢያችን እንዳደረሰን መረጃ ሰልፈኞቹ የተለያዩ መፈከሮችን የያዙ ሲሆን በዋናነትም 
“ህገ
መንግስታዊ መብታችን ይከበር”
“የሲዳማ ታሪካዊና ህገ መንግስታዊ ጥያቄ ህብረብሄራዊነትን ባነገበ ፌዴራላዊ ስርዓት በቅርቡ እውን ይሆናል” የሚሉት ይገኙበታል።
ሰልፈኞቹ ከሲዳማ ልዩ ልዩ ወረዳዎች እና የከተማ አስተዳደሮች የተውጣጡ ሲሆን በአሁኑ ወቅት በከተማዋ ዋና ዋና መንገዶች በማድረግ ወደ ስታዲየም እያቀኑ መሆናቸው ታውቋል።
የደቡብ ኢትዮጵያ ህዝቦች ዴሞክረሲያዊ ንቅናቄ/ደኢህዴን/ ከወራት በፊት ባደረገው በ10ኛ መደበኛ ጉበኤው የሲዳማ ብሔር በክልልነት የመደራጀት ጥያቄ ተቀብሎ ለህዝበ ውሳኔ ለብሔራዊ ምርጫ ቦርድ መምራቱ ይታወሳል።ክፍለዮሃንስ አንበርብር